Valdeprado del Río

Valdeprado del Río [baldePRAdo delRIo] (Valo de la Paŝtejo de la Rivero) estas municipo en suda Kantabrio, Hispanio, en la komarko Campoo-Los Valles.

 Geografio 
Ĝi limas norde kun Campoo de Enmedio kaj Las Rozas de Valdearroyo, sude kun Valderredible (kiu limas kun nur ĉi tiu municipo en Kantabrio), okcidente kun Valdeolea kaj la provinco Palencio kaj oriente kun la provinco Burgoso, ambaŭ provincoj estas parto de la regiono Kastilio kaj Leono.

 Demografio 
Por areo de 89,33 km² estas 316 loĝantoj (laŭ censo de 2021). Komence de la 20-a jarcento la municipo superis 2 500 loĝantojn. Ekde tiam ekokazis iompostioma demografia malaltiĝo, akcelita en la 1950-aj kaj 1960-aj jaroj kiel rezulto de la rura amasmigrado okazinta en granda parto de la hispana ruro en tiu epoko. Ĉirkaŭ 1990 la loĝantaro restis en malaltaj ciferoj de ĉirkaŭ 300 loĝantoj, fakte ĉe municipo kun konsiderinda etendo. Ĝi estas la sepa municipo de Kantabrio kun malpli da loĝantaro.

La municipo estas komponita per tre malgrandaj loĝlokoj. Nur la ĉefurbo, Arroyal de los Carabeos, superas la 50 loĝantojn. Estas kelkaj loĝlokoj kiuj eĉ havas malpli ol 10 censitaj loĝantoj kaj kelkaj fakte estas senhomaj grandan parton de la jaro. Tiukadre estas vojo por piedirado nomita PRS-34 Ruta de los Pueblos Abandonados (de la forlasitaj vilaĝoj), tra kelkaj loĝlokoj de la municipo.

La 316 loĝantoj (2017) estas distribuataj jene:​
 Loĝlokoj Loĝantoj (2016)Nomenclátor: Población del Padrón Continuo por Unidad Poblacional Viroj Virinoj NotojAldea de Ebro 16 8 8Arcera 35 20 15Arroyal 58 30 28 Municipa ĉefurbo.Barruelo 26 11 15Montes Claros 7 6 1Bustidoño 10 6 4Candenosa 1 1 0 Plej alta en Kantabrio.Hormiguera 31 18 13Laguillos 6 4 2Malataja 13 9 4Mediadoro 12 6 6Reocín de los Molinos 29 17 12San Andrés 30 16 14San Vitores 10 6 4Sotillo 20 10 10 Valdeprado del Río 28 21 7

 Ekonomio 
Tradicie, la ekonomia agado de la municipo estis agrikulturo kaj brutobredado, sed pro la industria kerno de Reinosa kaj pro la pli ĵusa turismo, la agado translokiĝis al la sektoroj de industrio kaj servoj. En la areo estas multaj atestiloj de historio kaj pri naturo la ĉefa altiraĵo estas la Akvorezervejo de Ebro.

 Aktualo 
Inter vidindaĵoj estas montroj de tradicia arkitekturo, de ŝtonaj domoj, kelkaj preĝejoj kaj ermitejoj. Aparte menciindas:
 La romanika ensemblo de Aldea de Ebro, formata de preĝejo (en la foto de la tabelo), ermitejo, muzeo en kroma preĝejo kaj aparta sonorilmuro.
 La preĝejoj de Arcera, Barruelo, Malataja ktp.
 Ermitejo de Bustidoño.

 Bildoj 

 Vidu ankaŭ 
 Listo de municipoj de Kantabrio
 Los Carabeos (stacidomo)
 Montes Claros (stacidomo)

 Notoj 


Kategorio:Municipoj de Kantabrio